Olunaku Lwakusatu, essaawa ziri nnya eza kalasamayanzi. Akasana akeememula kabulako kuzuukusa Kaweekwa e Ggangu. Olunaku lwonna terusuubirwamu nkuba. Ne wiiki yonna tesuubirwamu nkuba era ebbugumu erya waggulu lijja kubeera mu ddiguli amakumi asatu serusiyaasi. Abaanika emmwanyi mujja kuba mwegiriisa ng’ekigotta entula so ng’ate abatambuze kijja kubeetaagisa okutambula n’ebyokunywa ebiweweeza omumiro.